Eriti asjakohane on minu arust ihalus ratsionaalset mõtlemist ja probleemilahendamist väärtustavate mentaliteetide järele. Tõesti torkab läänlastega suheldes silma, et nende hulgas on rohkem ratsionaalseid probleemilahendajaid, ning eks need ole ka ju ettevõtjalikkuse alusomadused. Kui vaatan tutvusringkonna insenere, siis tõesti on just nende hulgas väga palju  natuurilt ratsionaalseid probleemilahendajaid. Ja muide just ratsionaalsed, kriitilised valijad on minu arust ka ainus võimalus, kuidas vabaneda "15 aastaga 5 rikkaima hulka" stiilis populistlikust, lühinägelikust poliitikast.